Tarybos reglamentas (EEB) Nr. 235/79
1979 m. vasario 5 d.
iš dalies keičiantis Reglamentą (EEB) Nr. 1696/71 dėl bendro apynių rinkos organizavimo, kiek jis susijęs su pažymėjimų, išduodamų apyniams, įvežamiems iš šalių, kurios nėra narės, atitikimo patikrinimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Tarybos reglamento (EEB) Nr. 1696/71 dėl bendro apynių rinkos organizavimo [2] su papildymais ir pakeitimais, padarytais Reglamentu (EEB) Nr. 1170/77 [3], 5 straipsnio 2 dalis numato, kad pažymėjimų, išduodamų apyniams, importuojamiems iš šalių, kurios nėra narės, atitikimas Bendrijos sertifikatams patikrinamas vėliausiai iki 1978 m. gruodžio 31 d.;
kadangi iki šiol tik nedaugelis valstybių, nesančių narėmis, ėmėsi užtikrinti, kad jų eksportuojamų į Bendriją apynių kokybės charakteristikos atitinka reikalaujamas, todėl paskyrė pažymėjimus išduodančias institucijas; kadangi šie pažymėjimai yra pripažinti atitinkančiais Bendrijos sertifikatus;
kadangi kitoms valstybėms, nesančiomis narėmis, reikia daugiau laiko nustatyti administravimo procedūras bei būtiną kontrolę;
be to, kadangi pasaulinės apynių rinkos tendencijos leidžia manyti, kad gana greitai prie šios rinkos prisijungs naujos šalys augintojos; kadangi dėl šios priežasties būtų tikslinga nenustatyti galutinių datų, kada turi būti patikrintas pažymėjimų, išduodamų produktams, kuriuos tos valstybės eksportuoja į Bendriją, atitikimas,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1696/71 5 straipsnio 2 dalies paskutiniame sakinyje išbraukiami žodžiai "vėliausiai iki 1978 m. gruodžio 31 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. vasario 5 d.